Panika: Katamaran se oteo kontroli i zabio u rivu na Hvaru

HAVARIJA Brod dug 30 i širok 12 metara udario je u hvarsku rivu u ponedjeljak. Nakon prvog udara u rivu posada je uspjela bove staviti na oplatu broda kako bi spriječili veću štetu

<p>Pristajali su na hvarsku rivu i vezivali se za druge brodove. No onda je kapetan shvatio da nema kontrolu nad brodom pa su morali otpustiti užad kako ne bi stradali ni njegov ni drugi brodovi. </p><p><strong>POGLEDAJTE VIDEO:</strong></p><p> <style type="text/css">.embed-container { position: relative; padding-bottom: 56.25%; height: 0; overflow: hidden; max-width: 100%; } .embed-container iframe, .embed-container object, .embed-container embed { position: absolute; top: 0; left: 0; width: 100%; height: 100%; } </style> </p><p>Tako nam je čitateljica opisala brodsku nezgodu u hvarskoj luci u ponedjeljak oko 20.30. Katamaran “Adriatic Queen”, koji plovi za turističku tvrtku, pokušali su spasiti čamcem, gurajući ga dalje. No odnos snaga nije bio na strani čamca. Posada se ustrčala, a kapetan je pokušavao vratiti kontrole nad odmetnutim plovilom. Udarili su u rivu jednim trupom, propeli se te se odbili natrag. A potom su udarili i drugi put. Taj je put posada stavila bove da ublaže udarac. Na rivi su neki pokušavali odgurnuti brod golim rukama. Ni to nije upalilo. Jedva su stranu broda uspjeli privezati za rivu te konopcima svezati brod.</p><p>- Tek nakon toga kapetan je uspio ugasiti motore. Bili su tu i ljudi iz Lučke uprave te Lučke kapetanije. Kasnije su brod oteglili iz luke. Kamo, iskreno ne znam - rekla nam je čitateljica.</p><p>U Lučkoj upravi Hvara u ponedjeljak nisu imali potpune službene podatke pa nisu mogli davati nikakve komentare, a iz Lučke kapetanije nitko nije odgovarao na pozive. </p><p>- Najvažnije je da nitko nije ozlijeđen. I sreća u ovoj nezgodi je da je katamaran udario jednim od dva trupa, jer da je riječ o običnom brodu, sigurno bi šteta bila veća - kaže čitateljica. </p><p>Inače, “Adriatic Queen” je izletnički katamaran. U Grčkoj ga je u odličnom stanju, iako je brod polovan, kupila hrvatska obiteljska tvrtka koja se bavi turizmom prije nešto više od godinu dana. Brod dug 30, a širok 12 metara bio je gotovo potpuno opremljen za izletnički turizam.</p><p> No nezgoda u jednom brodogradilištu u kolovozu prošle godine gotovo ga je u potpunosti uništila. Naime, brod je bio na hladnom pogonu. No izbio je požar i brod je gotovo u potpunosti izgorio. Šteta je bila milijunska. Vlasnici su bili u šoku. Od broda, nažalost, nije izgorjela samo zastava. No nakon manje od godinu dana brod su uspjeli obnoviti.</p><p>Krajem ovoga tjedna trebali su ukrcati prvu turu turista.</p><p>Nažalost, nakon ovog incidenta “Adriatic Queen” će zbog temeljitog pregleda sačekati s turistima. </p><p>- Sve je na brodu novo, koliko sam čula, od motora do elektronike. Što je pošlo po krivu, valjda će otkriti na remontu.<br/> Govorili su da je to kao da se vozite u autu, nemate kontrolu nad njim, a morate ugasiti motor. U svakom slučaju šteta, jer taj im je brod lani izgorio - kaže nam čitateljica koja je snimila “Adriatic Queen”, koja nije baš kraljica što se tiče sreće.</p><p><strong>POGLEDAJTE VIDEO:</strong></p>